Aarhuus Stifts-Tidende, 1840-08-05
Formedelst anden Bestemmelse agter jeg Undertegnede at sælge mit eiende og iboende Sted i Ølsted, som staaer for Hartkorn Ager og Eng 1 Tdr. 4 Skpr. 3 Fdkr. 1 ½ Alb. med indkjøbt Konge- og Kirketiende. Der er faaet 5 Tdr. Byg, 7 Tdr. Havre, 2 Tdr. Rug, 2 ½ Skp. Hørfrøe, og der kan avles aarlig omtrent 10 a 12 Læs Høe. Besætningen er 2 Heste, 4 a 5 Køer og 10 a 12 Faar. Stedet kan tiltrædes strax, hvorom accorderes med Eieren. Ølsted, den 25de Juli 1840. Jørgen Mortensen. Gaarden Frydenlund, paa Overbye Mark, i Kattrup Sogn, 1 1/2 Miil nordost for Horsens, og saaledes i en af Landets yndigste og tillige frugtbare Egne, agter Undertegnede underhaanden at bortsælge. Arealet kan omtrent være 80 Tønder Land geometrisk Maal, som en en næsten ganske jevn af god Figur samlet Lod, hvorpaa for Tiden kun hviler Hartkorn 2 Tdr. 4 Skpr. 3 Fdk. 2 1/2 Alb. samt Skovskyld 1 Alb. Engene afgive omtrent 30 Læs godt Høe, som er meget let at bjerge, og akn ved en ringe Bekostning overrisles med Vand, og derved meget forøges. Jorderne bestaae væsentligst af god Leermuld og Sandmuld med Leer= og Mergel-Underlag. Mergelen, som er af særdeles Godhed, tages med megen Beqvemhed flere Steder paa Marken, hvoraf eendeel er overmerglet med et tykt Lag i de sidste Aar. Udsæden er for Tiden 5 Tdr. Vinterhvede, 6 Tdr. Rug, 17 Tdr. Byg, 18 Tdr. Havre, lidt Boghvede og 5 Tdr. Kartofler, der alt staaer frodigt og godt, og er nedlagt i merglet Jord. Af Besætning kan der holdes 5 a 6 Heste, 16 til 20 Creature foruden Faar. Fornøden og god Jldebrændsel haves paa Gaardens Mark med Beqvemhed, som bestaaer i Torv og Skov. Gaarden udmærker sig ved sin behagelige smukke Beliggenhed omtrent midt i Marken, og har gode solide Bygninger. Stuehuset er smukt og beqvemt indrettet til Beboelse for en Familie udenfor Bondestanden, hvoraf samme i mange Aar har været beboet. Haven er fortrinlig godt anlagt med mange gode og bærende Frugttræer. Til Haven og Gaarden støder en lille Tofte med Anplantning for. - Vedkommende, som attraae en saadan Eiendom, kunne ved at tage samme i behageligt Øiesyn aftale det videre Fornødne med undertegnede Eier. Jøvrigt kan Tiltrædelsen og Vilkaarene rette sig efter Ønske og Overeenskomst. Frydenslund, den 27de Juni 1840. J. Michelsen. En Landeiendom paa Østkanten af Jylland med et Areal af 3 til 400 Tønder Agerland ønskes tilkjøbs. Hvo der maatte attraae at afhænde en saadan Eiendom, ville forinden 3 Uger fra Dato i franqverede Breve anmelde samme til Udgiveren af dette Blad, dernæst opgive Prisen samt Pengevilkaarene. Jfølge Anmodning af Jndustriforeningens Administrationscomitee have Undertegnede prøvet 3 forskjellige Slags Staalpenne: "Patent-Staalpenne", "Patentkorspenne" og "Calligraphipenne", alle forfærdigede af Hr. Jacob Brandes i Kjøbenhavn. Vi have ved denne Undersøgelse fundet de os meddeelte Prøver letskrivende, passende haarde og overhovedet tilfredsstillende enhver billig Fordring, saa at vi ikke kunne andet end ønske Hr. Brandes al god Fremgang med hans Establissement, der er det første af denne Art hertillands. - Kjøbenhavn, den 14de Juni 1840. H. Jacobsen. Mansa. Wiekens. Ovenomskrevne Staalpenne ere at faae for 4 Mk., 3 Mk., 2 Mk. og 28 s. Dusinet hos S. Warberg. Forinden der kunde tages nogen Beslutning om, hvad enten der foreløbig skulde leies eller kjøbes et passende Dampskib til den projecterede Dampskibsfart herfra Byen, ansaae undertegnede Bestyrelse det for nødvendigt og hensigtsmæssigt, at der af dens Midte valgtes 2de Medlemmer til at foretage en Reise til Kjøbenhavn, deels for at paaskynde Resolution paa den under 26de Februar dette Aar til Hans Majestæt Kongen indgivne allerunderdanigste Ansøgning om udelukkende Ret til Dampskibsfart imellem dette Sted og Kjøbenhavn i 10 Aar, fra 1ste Juli dette Aar at regne, med flere Begunstigelser, deels for om muligt at træffe Accordt om øieblikkelig Leie af et Dampskib, navnlig Dampskibet Frederik den Sjette, som for Tiden gaaer imellem Kjøbenhavn og Kiel, og deels for at undersøge og om muligt indlede Underhandling om Skibets Bygning paa et af Skibsværfterne i Kjøbenhavn, samt derefter at fortsætte Reisen til Kjøbstæderne Norkoping og Motala i Sverrig for ligeledes paa disse Steder at undersøge, hvor de bedste og hensigtsmæssigste Dampmaskiner til Dampskibe forfærdiges, ligesom og indlede Underhandling om, hvad Dampmaskiner til 100 a 120 Hestes Kraft ville koste at lade forfærdige og til hvilken Tid de efter Bestillingen ville kunne erholdes. Til at foretage denne Reise valgtes i et Bestyrelsesmøde undertegnede C. Bruun og Pagh. Efterat nu denne Reise er tilendebragt, ere vi komne tilden Erfaring, at et Dampskib af de omskrevne Hestes Kraft, naar det skal være solid og godt og svare til Hensigten, vil koste i Indkjøb circa 80,000 Rbd.; men da der ikkun endnu er tegnet circa 300 Actier, og der i det allermindste, forinden Bestillingen paa vedkommende Steder kan effectueres, udfordres en Capital af 50,000 Rbd., altsaa at der endnu tegnes noget over 200 Actier, saa Trykt i Aarhuus Stiftsbogtrykkerie. anmodes Actionairerne om at møde eller ved Fuldmægtig forsynet med skriftlig Fuldmagt lade møde ved en Generalforsamling, som afholdes her i Byen paa Kjøbmændenes Compagnihuus Torsdagen den 13de August d. A., om Eftermiddagen Kl. 3, ved hvilken Beretning vil blive fremlagt for de Tilstedeværende og Reisens Udfald og hvad dermed staaer i Forbindelse, samt forelagt en Plan til en Ronte for Dampskibsfarten her fra Stedet, og hvoraf man tillader sig her at fremsætte, at man har formeent det fordeelagtigst, saavel for Entreprisen som Provindsen, at Dampskibet ugentlig foretog en Reise herfra til Kjøbenhavn, paa hvilken Tour det saavel Tour som Retour skulle anløbe Udbyhøi ved Randers, samt hveranden Uge en Tour til Kiel, paa hvilken Dampskibet ligeledes skulde anløbe, saavel frem som tilbage, Udbyhøi ved Randers, Aarhuus, Jndløbene til Horsens og Veile Fjord, Fredericia og Assens i Fyen, og til og fra hvilke Steder der saaledes kunne medtages Passagerer, Kreaturer og Gods. - Endelig forventer man at kunne sætte denne Tour i Forbindelse med Norge, efter forud indledet Underhandling med Vedkommende. Den Jnteresse, denne Sag har vakt, ei alene i Provindsen, men endogsaa i den øvrige Deel af Landet, saavelsom i Udlandet, samt den Vigtighed, den frembyder for Handel og Agerbrug, lader os haabe, at vi ved yderligere Actietegning, hvortil herved fremdeles indbydes. ville blive satte istand til snarest muligt at fremme en Sag af saa indgribende Betydning, hvorfor vi ogsaa forvente, at alle Actionairerne ved Generalforsamlingen enten personlig eller ved skriftlig Fuldmagt ville give Møde, med Bemyndigelse til, om fornødiges, at forstørre Actie tegningen med 3/5 meer end nu er, da man, som foran bemærket, ikke vil kunne iværksætte Planen, naar ikke idetmindste 500 Actier foreløbig tegnes, hvorhos det tilføies, at de Fraværende maa være enige i, hvad der af Tilstedeværende vedtages og besluttes. Aalborg, i Bestyrelsen for den projecterede Dampskibsfart, den 25de Juli 1840. F. Wulff. Erik Bruun. Duysen. Møller. Hallengreen. Poul Pagh. Qwist.